C 177/34
BG
Официален вестник на Европейския съюз
17.5.2023 г.
Вторник, 13 декември 2022 r.
88. призовава държавите членки да прилагат Директивата относно равновесието между професионалния и личния живот на родителите и лицата, полагащи грижи, с която се въвежда платен отпуск от пет работни дни годишно за лицата, полагащи грижи; настоява, че следва да се предвидят специални договорености за отпуска за полагане на грижи, отпуска по бащинство, родителския отпуск и гъвкавото работно време за родителите в особено неравностойно положение, като например тези с увреждания или родителите на деца с увреждания или с дългосрочни заболявания, без това да води до неблагоприятни действия от страна на работодателя; 89. призовава държавите членки да гарантират по-добри условия на труд и живот, включително чрез адекватни минимални заплати и мерки за прозрачност на заплащането, за да се намали разликата в заплащането на хората с увреждания и да се постигне приобщаващ и устойчив растеж на пазара на труда; подчертава значението на бързото приемане на директивата относно минималните работни заплати и прозрачността в заплащането, която трябва изцяло да се прилага за хората с увреждания; 90. призовава Комисията да разработи и популяризира европейска правна рамка за приобщаващите предприятия, за да се създават постоянни работни места за хората с увреждания.
o o 91.
o
възлага на своя председател да предаде настоящата резолюция съответно на Съвета и на Комисията.